Huuletubakas

Huuletubakas ehk mokatubakas (rootsi keeles snus) on niiske jahvatatud ja suitsuvaba tubakatoode. Mokatubakas pärineb 18. sajandi Rootsis, kus oli alternatiiviks kuivale nuusktubakale (snuff). Mokatubaka tarbimine on suukaudne ning nikotiini imendumine toimub läbi ülahuule. Snus sarnaneb Ameerika närimistubakaga, kuid erinevalt närimistubakast ei pea mokatubakat tarbides sülitama. Snus on kääritamata tubakatoode, mis on auruga pastööritud. 
Peale Rootsi on mokatubaka müük keelatud kõikjal Euroopa Liidus. Eestis on mokatubakaga kauplemine illegaalne. Erandiks on tubakavaba huuletubakas.  Huuletubakat kasutatakse alternatiivina teistele tubakatoodetele sealhulgas kasutatakse seda sigarettidest loobumiseks. 
Mokatubakas sisaldab nikotiini, mis on sõltuvust tekitav mõnuaine. Erinevatel mokatubaka brändidel on erinev keemiline koostis ning seetõttu varieerub ka nende ohtlikus tervisele.

Ajalugu

Jane Nicot oli prantsuse diplomaat, kes tutvustas 16. sajandil nuusktubakat (mis oli huuletubaka eelkäija) Henri II aegsele prantsuse õukonnale. Ühena esimestes hakkas seda Catherine de' Medici, tolleaegne Prantsuse kuninganna, kes kasutas seda migreeni vastu. Tänu kuningannale muutus nuusktubaka kasutamine Prantsusmaal väga populaarseks ning seda eritii naiste seas, sest nuusktubakas oli naistele sotsiaalselt aksepteeritavam variant kui teistsugused tubaka tarbimise vormid.  
Nuusktubaka tarbimine jõudis Rootsi Kuningriiki 17 sajandi algul. 18. sajandil hakati Rootsis tootma niisket snuffi, mida tarvitati suukaudselt ülahuule all ning mille tarbimine ei nõudnud sülitamst. Selle tubaka nimeks sai hiljem snus. Ettan (tõlkes number üks) on vanim siiani tegutsev mokatubakatootja, mis tegutseb alates aastast 1822.  
Populaarse linnalegendi järgi sisaldab Snus klaasikiude, aitamaks nikotiini kasutaja vereringesse. See ei ole tõsi. Nikotiin imendub limaskesta kaudu kergelt, ilma klaasikiudude abita ning mokatubaka põhjustatud kipitus tuleb nikotiinist endast ja toidulisanditest nagu naatriumkarbonaat.

Tubakavaba snus

Tänapäeval on välja töötatud ka tubakavaba snus, mida on nikotiiniga ja nikotiinivaba. 
Nikotiini ja tubaka vaba snus on valmistatud mustast teelehtedest, mida on maitsestatud soolade ja muude maitseainetega. Sellist snusi on võimalik saada ka lahtisena, kuid valdav enamus pakutavast kaubast on padjakeste kujul. Selline snus on mõeldud peamiselt huuletubaka tarbijatele, kes soovivad tubaka kasutamist lõpetada. Kuigi selline snus ei sisalda alaealistele keelatud aineid, siis enamus kaupmehed on kehtestanud müügikeelu alla 18 aastastele.   
Nikotiini sisaldav tubakavaba Snus on patjadena pakendatud nikotiini sisaldav alternatiivne tubakatoode. Selles tootes on küll olemas nikotiin, kuid ei sisalda muid kahjulike aineid (nitrosamiinid, mürgised kemikaalid ja hallitus). Tubakava Snus on legaalselt saadaval ka Eesti Vabariigis. Eestis tuntuimad brändid  on Paz, Fox ja Lyft. Tubakavaba Snus on tervislikum alternatiiv suitsetamisele ning legaalne alternatiiv tavalisele mokatubakale.

Terviseriskid

Snusi terviseriskide kohta on tehtud mitmeid uuringuid. Osad neist loovad selge seose Snusi tarbimise ja suu ning pankrease vähi vahel, samas teised lükkavad selle seose ümber. Üldiselt peetakse mokatubakat siiski kantserogeeniks, mistõttu mokatubaka müük keelati Euroopa Liidus aastal 1992. 
Uuringute tulemusena on siiski selge, et Snus on oluliselt vähem kahjulik, kui seda on suitsetatav tubakas ning seetõttu on mitmed Euroopa Liidu riigid kaalunud viimastel aastatel Snusi legaalseks muutmist. 
Viimane ning ohutuim trend mokatubaka valdkonnas on tubakavaba huuletubakas, mis sisaldab siiski nikotiiini, kuid mitte teisi kahjulike lisaaineid nagu benseen, nitrosamiinid, sinihape ja hallitus.